Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14192

f) A kényszer-kiesések földrajzi kiterjedése. 3.5.5.2 Amikor a GNSS-re alapozott megközelítési rendszerek üzemeltetési eljárásait kidolgozzák, akkor egy kényszer-kiesés időtartamát és annak a kitérő repülőtérre való hatását figyelembe kell venni. Jóllehet, olyan GNSS kényszer-kiesések fordulhatnak elő, amelyek számos megközelítésre hatással lehetnek, a megközelítés szolgáltatását mindenféle karbantartási művelet nélkül helyre lehet állítani a műholdak keringése miatt. 3.5.6 A Globális Navigációs Műhold Rendszer /GNSS/ rendelkezésre állásának meghatározása A GNSS rendelkezésre állása bonyolult kérdés a műholdaknak az egy figyelembe vett területhez viszonyított mozgása miatt, és mivel potenciálisan hosszú idő szükséges egy műholdnak a meghibásodása esetén annak kijavítására. A rendelkezésre állás pontos méréséhez több évre lenne szükség ahhoz, hogy lehetővé váljon egy Meghibásodások Közötti Átlagos Idő /MTBF/ és a javítási időknél hosszabb mérési időtartam. A GNSS rendelkezésre állását inkább a tervezéssel, az elemzéssel és a modellezéssel lehet meghatározni, nem pedig méréssel. A 3. Fejezet 3.7.2.4 pontjában meghatározott rendelkezésre állást, mint tervezési rendelkezésre állást kell alkalmazni. Megjegyzés. – A rádióösszeköttetések és a navigációs berendezések megbízhatóságához és rendelkezésre állásához tartozó kiegészítő útmutató anyagot az „F”- Melléklet tartalmazza. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes